กฎกระทรวงกฎกระทรวงฉบับที่๒๒ (พ.ศ.๒๕๓๙)ออกตามความในพระราชบัญญัติเครื่องแบบตำรวจพุทธศักราช๒๔๗๗ (ฉบับที่ ๒)---------- อาศัยอำนาจตามความในมาตรา๕ และมาตรา ๗ แห่งพระราชบัญญัติเครื่องแบบตำรวจ พุทธศักราช ๒๔๗๗ (ฉบับที่ ๒)รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ ข้อ๑ ให้ยกเลิกความใน (๖) ของข้อ ๘แห่งกฎกระทรวง ฉบับที่ ๑๗ (พ.ศ.๒๕๒๕) ออกตามความในพระราชบัญญัติเครื่องแบบตำรวจ พุทธศักราช ๒๔๗๗(ฉบับที่ ๒) และให้ใช้ความต่อไปนี้แทน (๖)กางเกงขายาวสีดำติดแถบทำด้วยสักหลาดหรือเสิร์จไม่พับปลายขาที่แนวตะเข็บข้างกางเกงด้านนอกติดแถบสักหลาด ดังนี้ (ก)นายตำรวจสัญญาบัตรยศพันตำรวจเอกลงมาติดแถบสักหลาดสีเลือดหมูกว้าง ๒.๕ เซนติเมตร ข้างละ ๒ แถบ เว้นระยะระหว่างแถบ ๐.๕เซนติเมตร (ข)นายตำรวจสัญญาบัตรยศตำรวจตรีขึ้นไปติดแถบสักหลาดสีเลือดหมูกว้าง ๒.๕ เซนติเมตร ข้างละ ๒ แถบ เว้นระยะระหว่างแถบ ๑.๕เซนติเมตรและมีแถบสักหลาดสีเลือดหมู กว้าง ๐.๕ เซนติเมตร ๑ แถบ อยู่ระหว่างกลาง ข้อ๒ ให้ยกเลิกความในข้อ ๑๖แห่งกฎกระทรวง ฉบับที่ ๑๗ (พ.ศ.๒๕๒๕) ออกตามความในพระราชบัญญัติเครื่องแบบตำรวจ พุทธศักราช ๒๔๗๗(ฉบับที่ ๒) ซึ่งแก้ไขเพิ่มเติมโดยกฎกระทรวง ฉบับที่ ๑๘ (พ.ศ.๒๕๓๔)ออกตามความในพระราชบัญญัติเครื่องแบบตำรวจ พุทธศักราช ๒๔๗๗ (ฉบับที่ ๒)และให้ใช้ความต่อไปนี้แทน ข้อ๑๖ สายกระบี่ มี ๔ ชนิด คือ (๑)สายกระบี่ผู้มียศตั้งแต่พลตำรวจตรีขึ้นไป ให้ใช้สายกระบี่ชายเดี่ยวปลายสามเหลี่ยมทำด้วยไหมสีเงิน กว้าง ๐.๘ เซนติเมตรติดด้วยแถบไหมสีเลือดหมูกว้าง ๐.๔ เซนติเมตร ทั้งสองข้างมีแถบดิ้นเงิน กว้าง ๐.๒ เซนติเมตรติดจากแถบไหมสีเลือดหมูทั้งสองข้าง เย็บบนหนังพื้นสีดำให้มีแถบทั้งสองข้าง กว้าง ๐.๒ เซนติเมตรคล้องในห่วงโลหะสีเงิน และมีห่วงโลหะสี่เหลี่ยมสีเงินรัดสายชายเดี่ยว ความยาวประมาณ ๓๐เซนติเมตร (๒)สายกระบี่ผู้ยศตั้งแต่ร้อยตำรวจตรีขึ้นไปจนถึงพันตำรวจเอก ให้ใช้สายกระบี่ชายเดี่ยวปลายสามเหลี่ยมทำด้วยไหมสีเลือดหมู กว้าง ๐.๘เซนติเมตร ติดด้วยแถบดิ้นเงิน กว้าง ๐.๔ เซนติเมตร ทั้งสองข้างเย็บบนหนังพื้นสีดำให้มีแถบทั้งสองข้างกว้าง ๐.๔ เซนติเมตร คล้องในห่วงโลหะสีเงินและมีห่วงโลหะสี่เหลี่ยมสีเงินรัดสารชายเดียว ความยาวประมาณ ๓๐ เซนติเมตร (๓)สายกระบี่ผู้มียศนายดาบตำรวจและจ่าสิบตำรวจ ให้ใช้สายกระบี่ทำด้วยหนังสีดำ มี ๓ สาย ปรับสายให้สั้นยาวได้ เย็บติดกันเป็นแผง (๔)สายกระบี่นักเรียนนายร้อยตำรวจทำด้วยหนังสีดำ มี ๒ สาย กว้าง สายละประมาณ ๒ เซนติเมตร สำหรับนายตำรวจชั้นสัญญาบัตรที่ทำหน้าที่ปกครองนักเรียนนายร้อยตำรวจและใช้เครื่องแบบครึ่งยศหรือเครื่องแบบเต็มยศให้ใช้สายกระบี่ทำด้วยไหมหรือด้ายถักพื้นสีเลือดหมู กว้าง ๑.๕ เซนติเมตรมีแถบไหมหรือด้ายถักสีดำ กว้าง ๐.๒๕เซนติเมตร ขลิบทั้งสองข้างติดแถบสีเงินหรือสีขาว กว้าง ๐.๒๕ เซนติเมตร ๒ แถบ มี ๓ สายคล้องในห่วงโลหะสีเงิน วางกันเป็นแผง ข้อ๓ ให้ยกเลิกความใน (ค) ของ (๑) ของข้อ ๒๒ แห่งกฎกระทรวงฉบับที่ ๑๗ (พ.ศ.๒๕๒๕) ออกตามความในพระราชบัญญัติเครื่องแบบตำรวจพุทธศักราช ๒๔๗๗ (ฉบับที่ ๒) และให้ใช้ความต่อไปนี้แทน (ค)กระโปรงหรือกางเกงขายาว สีกากี ข้อ๔ ให้ยกเลิกความใน (ค) ของ (๒) ของข้อ ๒๒ แห่งกฎกระทรวง ฉบับที่ ๑๗(พ.ศ.๒๕๒๕) ออกตามความในพระราชบัญญัติเครื่องแบบตำรวจ พุทธศักราช ๒๔๗๗ (ฉบับที่ ๒) และให้ใช้ความต่อไปนี้แทน (ค)กระโปรงหรือกางเกงขายาว สีกากี ข้อ๕ ให้ยกเลิกความใน (๔) ของข้อ ๒๒ แห่งกฎกระทรวง ฉบับที่ ๑๗(พ.ศ.๒๕๒๕) ออกตามความในพระราชบัญญัติเครื่องแบบตำรวจพุทธศักราช ๒๔๗๗(ฉบับที่ ๒) และให้ใช้ความต่อไปนี้แทน (๔)เครื่องแบบสนาม ประกอบด้วย (ก) หมวกแก๊ปทรงอ่อนสีกากีแกมสีเขียวหมวกปีกสีกากีแกมเขียวหรือหมวกทรงอ่อนสักหลาดสีดำหรือสีเขียว (ข)เสื้อเชิ้ตคอแบะสีกากีแกมสีเขียว (ค)กางเกงขายาวสีกากีแกมเขียว หรือกางเกงขายาวกระเป๋าย่ามสีกากีแกมเขียว (ง)เข็มขัดด้ายถัดสีกากีแกมเขียวหรือสีดำ (จ) รองเท้าสูงครึ่งน่องหนังสีดำ หรือรองเท้าสูงครึ่งน่องผ้าใบสีกากีแกมเขียวในโอกาสที่ต้องพรางตัวให้เข้ากับธรรมชาติให้ใช้สีพรางเป็นสีของเครื่องแบบแทนสีกากีแกมสีเขียว ข้อ๖ ให้ยกเลิกความในข้อ ๓๙ แห่งกฎกระทรวง ฉบับที่ ๑๗ (พ.ศ.๒๕๒๕)ออกตามความในพระราชบัญญัติเครื่องแบบตำรวจ พุทธศักราช ๒๔๗๗(ฉบับที่ ๒) และให้ใช้ความต่อไปนี้แทน ข้อ ๓๙ เครื่องแบบตำรวจดุริยางค์ใช้ในเวลาปฏิบัติหน้าที่เกี่ยวกับงานดุริยางค์มี ๖ ชนิด คือ ก.เครื่องแบบแถวเกียรติยศ ผู้ทำหน้าที่บรรเลงซึ่งมียศนายดาบตำรวจลงมามีเครื่องประกอบ ดังนี้ (๑)หมวกทรงหม้อตาลสีขาว (๒)เสื้อนอกคอปิดสีเลือดหมู คอเสื้อสีดำขลิบขาว ด้านหน้าคอเสื้อปักลายไทยชนิดลายกนกทำด้วยไหมหรือด้ายสีขาวเสื้อด้านหน้าล่างมีกระเป๋าเจาะทั้ง ๒ ข้างไม่มีฝากกระเป๋าปลายแขนเสื้อด้านนอกทั้งสองข้างประดับด้วยแผงรูปห้าเหลี่ยมสีดำ อยู่เหนือปลายแขน ๒.๕ เซนติเมตรแผงด้านบนปักรูปโล่เขนรองรับด้วยลายไทยชนิดลายกนกทำด้วยไหมหรือด้ายสีขาวถัดลงมาเป็นแถบสีขาว ๒ แถบ กว้างแถบละ ๑เซนติเมตรคาดตามขวางของแขนเสื้อ ระหว่างแถบทั้งสอบปักลายไทยชนิดลายกนกหน้าสิงห์ด้วยไหมหรือด้ายสีขาวตัวเสื้อมีกระดุมโลหะสีเงินตราโล่ขนาดใหญ่ ๕ ดุม ประดับอินทรธนูแข็งยาวตามขนาดของบ่าด้านไหล่กว้าง ๓ เซนติเมตร ด้านคอกว้าง ๒.๕ เซนติเมตร ย่อมุมทั้ง ๒ ข้างพื้นสีเลือดหมู มีไหมสีขาวถัดลายขัด ๒ เส้นคู่ พาดกึ่งกลางตามทางยาวของอินทรธนูปลายอินทรธนูด้านคอมีดุมโลหะสีเงินขนาดเล็กข้างละ๑ ดุม (๓)กางเกงขายาวสีขาว ที่แนวตะเข็บด้านนอกติดแถบสีเลือดหมูข้างละ ๒ แถบ กว้างแถบละ ๒.๕ เซนติเมตร แต่ละแถบห่างกัน ๐.๕ เซนติเมตร (๔)เข็มขัดหนังสีดำ (๕)รองเท้าหุ้มข้อหนังสีดำ (๖)ถุงมือสีขาว ผู้ทำหน้าที่จ่ากลองถือไม้นำ(ดรัมเมเยอร์) มีเครื่องประกอบเพิ่มขึ้น ดังนี้ สายสะพายสักหลาดสีเลือดหมูกว้าง ๑๐ เซนติเมตร ยาวตามขนาดลำตัวของตามทางยาวทั้งสองข้างขลิบด้วยแถบไหมสีเงิน กว้าง ๐.๕เซนติเมตร ข้างละสองแถบขนานกันระยะห่างกัน ๐.๕ เซนติเมตร ที่กึ่งกลางด้านหน้ามีรูปตราแผ่นดินและมีลายกนกตมทางยาวทั้ง ๒ ข้าง ปักด้วยดิ้นเงินหรือไหมสีเงินสะพายใต้อินทรธนูซ้ายเฉียงไปขวา ผู้ทำหน้าที่บรรเลงซึ่งมียศนายดาบตำรวจลงมามีเครื่องประกอบเช่นเดียวกับเครื่องแบบปกติเสื้อเชิ้ตคอพับกากีแต่มีเครื่องประกอบเพิ่มขึ้น ดังนี้ (๑)รองเท้าสูงครึ่งน่องหนังสีดำ ขณะบรรเลงสวนสนามให้รัดขากางเกง (๒)สายยงยศไหมหรือด้ายสีเลือดหมู เป็นสายถัก ๒ เส้น ถักเป็นบ่วงใหญ่ ๑ เส้น เล็ก ๑ เส้น ประกอบตุ้มโลหะสีเงิน ๑ ตุ้มสายถักให้คล้องใต้แขนขวาให้ตุ้มอยู่ที่อกเสื้อปลายสายรวมติดอยู่ที่ดุมอินทรธนูข้างขวา ผู้ทำหน้าที่จ่ากลองถือไม้นำ(ดรัมเมเยอร์) มีเครื่องประกอบเพิ่มขึ้น ดังนี้ (๑)สายสะพายเช่นเดียวกับผู้ทำหน้าที่จ่ากลองถือไม้นำของเครื่องแบบแถวเกียรติยศ (๒)ถุงมือขาว ผู้ทำหน้าที่วาทยกรซึ่งมียศตั้งแต่จ่าสิบตำรวจขึ้นไปแต่งกายเช่นเดียวกับผู้ทำหน้าที่บรรเลง ค.เครื่องแบบบรรเลงปี่สก๊อต ผู้ทำหน้าที่บรรเลงซึ่งมียศนายดาบตำรวจลงมามีเครื่องประกอบ ดังนี้ (๑)เสื้อเชิ้ตคอพับแขนพองยาวสีขาว (๒)เสื้อก๊กสีเลือดหมู (๓)กระโปรงลายตาสก๊อต (๔)หมวกทรงอ่อนสักหลาดสีเลือดหมู ด้านซ้ายเหนือขอบหมวกมีตราหน้าหมวกโลหะสีเงินขนาดเล็กติดบนพื้นอาร์มสีดำขนาดพองามมีพู่สีขาวประดับไว้ที่ตราหน้าหมวก (๕)รองเท้าหุ้มส้นหนังสีดำ ถุงเท้ายาวสีขาวใต้เขาประมาณ ๒ นิ้วมีพู่สีเลือดหมูประดับไว้ที่ของถุงเท้าด้านข้างสวนบน ผู้ทำหน้าที่จ่ากลองถือไม้นำ(ดรัมเมเยอร์) มีเครื่องประกอบเพิ่มขึ้น ดังนี้ ผ้าสะพายตาสก๊อตสีเลือดหมูสลับดำกว้าง ๑๐ เซนติเมตร สะพายบ่าซ้ายเฉียงไปขวา ผู้ทำหน้าที่จ่ากลองถือไม้นำ(หญิง) (ดรัมเมเยอร์) มีเครื่องประกอบดังนี้ (๑)เสื้อเชิ้ตคอพับแขนพองยาวสีขาวติดอินทรธนูอ่อน (๒)กระโปรงลายตาสก๊อตสูงเหนือเข่า ๑ นิ้ว (๓)หมวกทรงอ่อนสักหลาดสีเลือดหมู ด้านซ้ายเหนือของหมวก มีตราหน้าหมวกโลหะสีเงินขนาดเล็กติดบนอาร์มสีดำขนาดพองามมีพู่สีขาวประดับไว้ที่ตรงหน้าหมวก (๔)รองเท้าหุ้มส้นหนังสีดำ ถุงเท้ายาวสีขาวใต้เข่าประมาณ ๒ นิ้ว มีพู่สีเลือดหมูประดับไว้ที่ของถุงเท้าด้านข้างส่วนบน (๕)ผ้าสะพายตาสก๊อตสีเลือดหมูสลับดำ กว้าง ๑๐ เซนติเมตร สะพายบ่าซ้ายเฉียงไปขวา ง.เครื่องแบบเกียรติยศและราตรีสโมสร ผู้ทำหน้าที่บรรเลงซึ่งมียศนายดาบตำรวจลงมามีเครื่องประกอบ ดังนี้ (๑)หมวกทรงหม้อตาลสีขาว (๒)เสื้อนอกคอปิดสีขาว ประดับอินทรธนูแข็งยาวตามขนาดของบ่า ด้านไหล่กว้าง ๓ เซนติเมตร ด้านคอกว้าง ๒.๕ เซนติเมตร ย่อมุมทั้ง ๒ข้าง พื้นสีเลือดหมูมีไหมสีขาวถักลายขัด ๒ เส้นคู่ พาดกึ่งกลางตามทางยาวของอินทรธนูปลายอินทรธนูด้านคอมีดุมโลหะสีเงินขนาดเล็กข้างละ ๑ ดุม (๓)กางเกงขายาวสีขาว (๔)รองเท้าหุ้มข้อหนังสีดำ (๕)สายยงยศไหมหรือด้ายสีเลือดหมู เป็นสายถัก ๒ เส้น ถักเป็นบ่วงใหญ่๑ เส้น เล็ก ๑ เส้น ประกอบตุ้มโลหะสีเงิน ๑ ตุ้มสายถักให้คล้องใต้วงแขนขวาให้ตุ้มอยู่ที่อกเสื้อปลายสายรวมติดอยู่ที่ดุมอินทรธนูข้างขวา ผู้ทำหน้าที่วาทยกรมียศตั้งแต่จ่าสิบตำรวจถึงนายดาบตำรวจแต่งกายเช่นเดียวกับผู้ทำหน้าที่บรรเลง ผู้ทำหน้าที่วาทยกรชั้นสัญญาบัตรให้ใช้กางเกงขายาวสีดำติดแถบเช่นเดียวกับเครื่องแบบสโมสร จ.เครื่องแบบตำรวจหญิงที่ทำหน้าที่นักร้องสำหรับบรรเลงตามปกติ ใช้ได้เฉพาะผู้ซึ่งมียศนายดาบตำรวจหญิงลงมามีเครื่องประกอบเช่นเดียวกับเครื่องแบบปกติเสื้อเชิ้ตคอพับกากีแต่มีส่วนประกอบเพิ่มขึ้น ดังนี้ สายยงยศไหมหรือด้ายสีเลือดหมูเป็นสายถัก ๒ เส้น ถักเป็นบ่วงใหญ่ ๑ เส้น เล็ก ๑ เส้น ประกอบตุ้มโลหะเงิน ๑ตุ้มสายถักให้คล้องใต้แขนขวาให้ตุ้มอยู่ที่อกเสื้อ ปลายสายรวมติดอยู่ที่ดุมอินทรธนูข้างขวา ฉ.เครื่องแบบเกียรติยศและราตรีสโมสรสำหรับตำรวจหญิงทำหน้าที่นักร้อง ใช้ได้เฉพาะผู้ซึ่งมียศนายดาบตำรวจหญิงลงมามีเครื่องประกอบ ดังนี้ (๑)หมวกแก๊ปทรงอ่อนพับปีกสีขาว (๒)เสื้อนอกคอแบะสีขาวประดับอินทรธนูแข็งยาวตามขนาดของบ่าด้านไหล่ กว้าง ๓ เซนติเมตร ด้านคอกว้าง ๒.๕ เซนติเมตร ย่อมุมทั้ง ๒ข้างพื้นสีเลือดหมู มีไหมสีขาวถักลายขัด ๒ เส้นคู้พาดกึ่งกลางตามทางยาวของอินทรธนูด้านคอมีดุมโลหะสีเงินขนาดเล็กข้างละ ๑ ดุม (๓)กระโปรงสีขาว (๔)รองเท้าหุ้มส้นหนังสีดำส้นใหญ่พอสมควร สูงไม่เกิน ๕ เซนติเมตร (๕)สายยงยศไหมหรือด้ายสีเลือดหมู เป็นสายถัก ๒ เส้น ถักเป็นบ่วงใหญ่ ๑ เส้น เล็ก ๑ เส้น ประกอบตุ้มโลหะสีเงิน ๑ ตุ้มสายถักให้คล้องใต้แขนขวาให้ตุ้มอยู่ที่อกเสื้อปลายสายรวมติดอยู่ที่ดุมอินทรธนูข้างขวา (๖)ผ้าผูกคอสีดำ เครื่องแบบตามจ. และ ฉ. ถ้าเป็นชั้นสัญญาบัตรให้แต่งเครื่องแบบตำรวจชั้นสัญญาบัตรหญิง ข้อ๗ให้ผ่อนผันให้ใช้กระบี่และส่วนของเครื่องแบบตามที่กำหนดไว้ในกฎกระทรวง ฉบับที่ ๑๗ (พ.ศ.๒๕๒๕)ออกตามความในพระราชบัญญัติเครื่องแบบตำรวจ พุทธศักราช ๒๔๗๗ (ฉบับที่ ๒)ซึ่งแก้ไขเพิ่มเติมโดยกฎกระทรวง ฉบับที่ ๑๘ (พ.ศ.๒๕๓๔) ออกตามความในพระราชบัญญัติเครื่องแบบตำรวจ พุทธศักราช ๒๔๗๗(ฉบับที่ ๒) ได้จนถึงสิ้นปี พ.ศ.๒๕๓๙ ให้ไว้ณ วันที่ ๘ พฤศจิกายน พ.ศ.๒๕๓๙ บรรหาร ศิลปอาชา รัฐมนตรีว่าการกระทรวงมหาดไทย+-------------------------------------------------------------------------------------------------+หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากลักษณะของเครื่องแบบตำรวจชายบางชนิดเครื่องแบบตำรวจหญิงบางชนิดและเครื่องแบบตำรวจดุริยางค์ ตามที่กำหนดในกฎกระทรวง ฉบับที่ ๑๗ (พ.ศ.๒๕๒๕)ออกตามความในพระราชบัญญัติเครื่องแบบตำรวจ พุทธศักราช ๒๔๗๗ (ฉบับที่ ๒)ซึ่งแก้ไขเพิ่มเติมโดยกฎกระทรวง ฉบับที่ ๑๘ (พ.ศ.๒๕๓๔) ออกตามความในพระราชบัญญัติเครื่องแบบตำรวจพุทธศักราช ๒๔๗๗ (ฉบับที่ ๒) ไม่เหมาะสมกับสภาพการณ์ในปัจจุบันสมควรแก้ไขเพิ่มเติมลักษณะของเครื่องแบบตำรวจดังกล่าว เพื่อให้เกิดความเหมาะสมจึงจำเป็นต้องตราพระราชกฤษฎีกานี้[รก. ๒๕๓๙/๖๔ก/๑๘/๒๒ พฤศจิกายน ๒๕๓๙]